**Jostein Rensel** (født 1973) er en norsk politiker (KrF). Han er leder i Nye Asker Krf (Hurum, Røyken og Asker). Han er også 1. kandidat for Asker KrF i kommunevalget 2019. I stortingsvalget 2017 var han Kristelig Folkepartis førstekandidat i Buskerud. Frem til mars 2018 var Rensel nestleder i Buskerud KrF. Han er i perioden 2015-2019 lokalpolitiker i Røyken kommune, nestleder i utvalget for næringspolitikk og medlem av oppvekstutvalget i Røyken kommune. Per 2019 jobber han som strategisk rådgiver i kommunikasjonsbyrået Godt Sagt i Drammen.

Bakgrunn og utdannelse
----------------------

Rensel er halvt halling og ringeriking fra Buskerud.[] Familien bodde i Gol da Jostein ble født på Ringerike Sykehus.[] Etter noen år flyttet familien til Konnerud (Drammen) og senere til Mjøndalen i Nedre Eiker.[] Da Jostein begynte på skolen flyttet familien til Hønefoss der han vokste opp.[]

Han gikk allmennfag på Ringerike gymnas og utdannet seg til grafisk designer på Folkeuniversitetet Bærum mens han etablerte seg som avdelingsleder i Lauritzen Bokhandel, som senere ble Norli-gruppen.[] Deretter har han jobbet som salgs- og markedsansvarlig, grafiker og konsulent i næringslivet.[] I 2010 ble Jostein ferdig sertifisert konsulent innen ledertrening og organisasjonsutvikling for den nordiske organisasjonen Euro Academy (Stockholm).[] Fra 2011 til 2016 jobbet Rensel i MAF, som Marketing & Communication Manager.[] I 2016 begynte han i en stilling som prosjektleder i Drammensregionens Næringsforening.. Per 2019 er han strategisk rådgiver i kommunikasjonsbyrået Godt Sagt i Drammen.[]

Politisk arbeid
---------------

Rensel ble i januar 2015 valgt til leder for Røyken KrF.[] I kommunevalget 2015 ble han valgt inn som 1.vara i kommunestyret.[] I perioden 2015-2019 har han fungert som nestleder i Røyken kommunes næringsutvalg og medlem av det kommunale oppvekstutvalget.[] I april 2016 ble han også valgt til nestleder i Buskerud KrF.[] På KrFs nominasjonsmøte i oktober 2016 ble Rensel enstemmig valgt som partiets førstekandidat ved Stortingsvalget 2017.[] Cathrin Janøy (34) fra Nedre Eiker stod som nummer to på samme liste, og Mats Harjo Skaar (26) fra Lier som nummer tre.I juni 2018 ble Jostein Rensel valgt som ny leder for Nye Asker KrF; det var da klart at Hurum, Røyken og Asker ville bli slått sammen til en ny kommune i 2020. []

Referanser
----------

1. ↑  Sven Ove Bakke (2017-09-09). «Buskerud-benkesliterne». *Drammens tidende 2017.09.09*. Drammen. s. 8.
2. ↑  valg.no Valglister og kandidater 2017
3. ↑  «Ansatte og styret». *www.nfdr.no*. Besøkt 15. november 2016.
4. ↑  «Fylkets yngste toppkandidater». *Kristelig Folkeparti*. Arkivert fra originalen 31. oktober 2016. Besøkt 31. oktober 2016.
5. ↑  «Her er en (nesten) lokal listetopp». *www.ringblad.no*. 12. desember 2016. Besøkt 23. desember 2016.
6. ↑  «Nye ansikter i KrF-toppen». *www.dt.no*. 11. oktober 2016. Besøkt 23. desember 2016.

Eksterne lenker
---------------

* *"Rensel kom med garantier til de blå-blå: Vil ikke felle en regjering med Frp"* RHA.no
* *"Kjempar for utjamningsmandatet" Arkivert 22. juni 2018 hos Wayback Machine.* Hallingdølen
* *"Fikk nok av Høyre"* Dagsavisen Fremtiden
* "*Rensel fra Røyken skal lede Nye Asker KrF"* Røyken og Hurums Avis